钦定古今图书集成/理学汇编/经籍典/第186卷 > 王充论衡 > 《定贤篇》
## 钦定古今图书集成/理学汇编/经籍典/第186卷 > 王充论衡 > 《定贤篇》

“孔子不王，作《春秋》以明意。”案《春秋》虚文，业以知孔子
能王之德。孔子圣人也，有若孔子之业者，虽非孔子
之才，斯亦贤者之实验也。夫贤与圣，同轨而殊名，贤
可得定，则圣可得论也。问：“周道不弊，孔子不作《春秋》。”
《春秋》之作，起周道弊也。如周道不弊，孔子不作者，未
必无孔子之才，无所起也。夫如是，孔子之作《春秋》，未
可以观圣。有若孔子之业者，未可知贤也。曰：“周道弊，
孔子起而作之文义，褒贬是非，得道理之实，无非僻
之误，以故见孔子之贤寔也。夫无言则察之以文，无
文则察之以言。设孔子不作，犹有遗言，言必有起，犹
文之必有为也。观文之是非，不顾作之所起，世间为
文者众矣，是非不分，然否不定。桓君”山论之，可谓得
寔矣。论文以察寔，则君山汉之贤人也。陈平未仕，割
肉闾里，分均若一，能为丞相之验也。夫割肉与割文，
同一寔也。如君山得执汉平用心，与为论不殊指矣。
孔子不王素王之业，在于《春秋》，然则桓君山素丞相
之迹，存于新论者也。